The World EP.Fin: Will
The World EP.Fin: Will – ketvirtasis Pietų Korėjos grupės „Ateez“ studijinis albumas (iš jų – antrasis, kuriame dainos atliekamos korėjietiškai), išleistas 2023 m. gruodžio 1 d. Tai – paskutinis grupės įrašų serijos „The World“ darbas, išleistas praėjus šešiems mėnesiams nuo ankstesniojo „The World EP.2: Outlaw“. Albumas susilaukė teigiamų kritikų įvertinimų ir buvo komerciškai sėkmingas. Pietų Korėjoje per pirmąją pardavimų dieną parduota per 910 tūkstančių kopijų, o per pirmąją savaitę – per 1.6 milijono, debiutuojant pirmojoje „Circle“ reitingo vietoje. JAV per pirmąją savaitę parduota per 152 tūkstančius kopijų, debiutuojant pirmojoje „Billboard 200“ reitingo vietoje. Tai buvo pirmasis grupės įrašas, pasiekęs šią viršūnę. Lietuvoje albumas pasiekė 37–ąją reitingo vietą.